***Referat af***

***Bestyrelsesmøde tirsdag den 06. oktober 2015 kl. 18.00***

***Klubhuset, Skjoldsvej.***

**Dagsorden:**

**Pkt. 1:** Gennemgang af referat fra seneste bestyrelsesmøde.

**Pkt. 2:** Oplæg til aftenens klubaften, hvor Ebbe Højland vil berette om PBP 2015.

**Pkt. 3:** Oplæg til klubaften tirsdag den 03. oktober, hvor eventyreren Jens Alstrup er engageret til at berette om sin cykeltur rundt i Rusland.

**Pkt. 4:** Jeg medbringer de DONNA trøjer, som vi nu har på ”lager”.

**Pkt. 5:** John A´s indlæg vedr. Storebæltsløbet.

**Pkt. 6:** Bestyrelsens indlæg.

**Pkt. 7:** Eventuelt.

**Referat:**

**ad pkt. 1:** I.a.b.

**ad pkt.** 2: I.a.b.

**ad pkt.** 3: Bestyrelsen traf beslutning om, at medlemmer kan medtage pårørende til arrangementet, samt at SCRM sponsorer indbydes til at overvære Jens Alstrups foredrag.

Det forudses, at klubhuset ikke har tilstrækkelig kapacitet til det forventede deltagerantal. Af den årsag undersøger bestyrelsen muligheden for at henlægge arrangementet til B73 klubhus, alternativt til cafeteriet i Vesthallen.

 Bestyrelsen beder om tilmelding til formanden senest fredag den 23. oktober som sms (mobil 6024 9496) eller på mail (jensenipj.gmail.com).

**ad pkt. 4:** Formanden medbragte de fejlleverede DONNA trøjer med henblik på at genudlevere dem, i den udstrækning der var størrelser, som kunne finde ”ny ejer-DONNA”! Der blev udleveret et enkelt sæt. Der er fortsat 3 sæt til fordeling.

**ad pkt. 5:** John Agertoft orienterede om at tilmelding til Storebæltsløbet er åbnet den 01. oktober, samt at SCRM har indgået aftale med leverandør af tidtagningssystem til løbet. Klubben har skiftet til en anden leverandør, hvilket bl.a. reducerer udgifterne markant.

**ad pkt. 6.** Næstformanden foreslog, at bestyrelsen fremadrettet skulle behandle et forslag om et reduceret medlemskab for den gruppe af medlemmer, som ikke mere er aktive, men som fortsat har interesse i at deltage i klubaftner og andre aktiviteter. Bestyrelsen er som udgangspunkt positive overfor forslaget, og vil behandle emnet på et kommende bestyrelsesmøde med henblik på at fremlægge forslaget på den kommende generalforsamling.

**ad pkt. 7:** I.a.b.

På den efterfølgende klubaften orienterede formanden om ovenstående emner.

Herefter indledte Ebbe Højland sit spændende og interessante beretning, som blev fulgt med interesse.

Ebbe berettede kort om sin tur til Kina, som han netop var hjemvendt fra.

Derefter fortalte Ebbe levende og engageret om årets SCRM medlemmers deltagelse i det traditionsrige motionscykelløb Paris – Brest – Paris. Beretningen blev ledsaget an en spændende og beskrivende video, som viste deltagernes anstrengelser og kamp for overvindelse af diverse problemer og udfordringer. Der var spøjse og afslørende kommentager fra alle medlemmer, som var blevet interviewet under løbet. Mange afslørende billeder, som viste, hvor anstrengende en udfordring løbet havde været.

Kurt Nielsen supplerede med sine oplevelser under samme løb.

Mange tak til Ebbe for et levende og godt tilrettelagt foredrag, og tak til Kurt for supplerende historier.

Referent

Ib P. Jensen